《国宝先生手疾未愈再用韵以赎疏慢之罪》
明代·唐桂芳

先生大笔真燕许，绝学从今得重观。钓掣鳌头犹矍铄，杯除蛇影便轻安。

刘伶可作尊拳惧，石勒翻思毒手难。往事悠悠付千古，煮茶聊沃渴喉乾。

作者简介：元明间歙县人，一名仲，字仲实，号白云，又号三峰。唐元子。少从洪焱祖学。元至正中，授崇安县教谕，南雄路学正。以忧归。朱元璋定徽州，召出仕，辞不就。寻摄紫阳书院山长。卒年七十有三。有《白云集》等。